การพนันตามหลักกฎหมายฝรั่งเศสคืออย่างไร
ข้อ ๑  การพนันซึ่งกฎหมายไม่จำกัดว่าต้องเล่นโดยมีข้อขีดขั้นนั้น  ถึงแม้จะเป็นการเสี่ยงโชคพนันขันต่อ (Jeu et pari) ก็ดี ย่อมเล่นกันได้ระหว่างครอบครัวในบ้านของตน  แต่ต้องไม่ใช่ตั้งบ่อนชุมนุมคนมาเล่น  ซึ่งมีผิดตามลักษณะกฎหมายอาญา  คำว่า "ครอบครัว" นั้น  หมายถึง บิดา มารดา ภริยา สามี บุตร หลาน ญาติ บ่าว คนใช้ที่อยู่ร่วมในบ้านเรือนเดียวกัน  กฎหมายอาญาห้ามไม่ให้ตั้งบ่อน  หรือประชุมกันเล่นเช่นบ่อนโดยใครจะมาเล่นก็ได้  ฤาไปเที่ยวเชื้อเชิญกันมาจะเป็นญาติมิตรก็ตาม  คือห้ามไม่ให้คนนอกบ้านเข้ามาเล่นการพนัน (French Penal Code Art.410;475;477)    
 ข้อ ๒  ถ้าจะเล่นกันในสโมสรที่ไม่ได้ตั้งขึ้นสำหรับเป็นสโมสรการพนัน  บุคคลภายนอกเข้าเล่นด้วยไม่ได้  เข้าใจว่าคงไม่มีความผิดตามกฎหมายอาญาที่กข้อ ๑  อย่างไรก็ดีในการตั้งสโมสรขึ้นจะต้องปฏิบัติการตามข้อบังคับการปกครองเรื่องตั้งสโมสรสุดแล้วแต่รัฐบาลจะห้ามการเล่นอย่างใดฤาไม่  ทั้งนี้เกี่ยวกับรัฐประศาสโนบายถ้าสโมสรตั้งขึ้นเพื่อประโยชน์อื่น  มีข้อบังคับห้ามบุคคลภายนอกมิให้เข้ามาได้ พวกสมาชิกจะเล่นระหว่างกันเอง คิดว่าคงเทียบลงได้ว่า  เป็นการเล่นระหว่าง "ครอบครัว" จัดเป็นเรื่องRecreation เห็นจะได้  แต่หาหลักฐานโดยตรงประกอบความเห็นนี้ยังไม่พบถ้าเป็นสโมสรตั้งขึ้นเพื่อเล่นการพนันแล้ว  มีกฎหมายพิเศษบังคับดังที่ได้อ้างไว้ในบันทึกฉบับก่อนแล้ว     
ข้อ ๓  กฎหมายอาญาทำโทษเพราะถือว่าเป็น public nuisance อย่างหนึ่ง  และเพราะเมื่อตั้งบ่อนขึ้นแล้ว  ใครอยากเล่นเมื่อใดก็ไปได้สะดวก  บ่อนชนิดนี้อาจเป็นช่องหากินของคนทุจริตด้วยประการต่างๆ  การพนันที่เล่นโดยมิได้ตั้งบ่อน ฤามิได้เล่นขัดกับกฎหมายห้ามฤาบทบัญญัติเป็นพิเศษแล้ว  ย่อมพ้นจากขีดขั้นของกฎหมายอาญา  ไม่มีโทษ
ข่าวสารทั่วไป สถิติต่างๆ